Linas Virginijus Medelis

Linas Virginijus Medelis (g. 1951 m. lapkričio 20 d. Šilutėje) – lietuvių publicistas, redaktorius, periodikos leidėjas.

 Biografija 
1969 m. baigė Molėtų vidurinę mokyklą. 1970–1972 m. tarnavo TSRS kariuomenėje, 1979 m. Vilniaus universiteto Istorijos fakultete baigė žurnalistiką.

1974–1975 m. žurnalo „Mokslas ir gyvenimas“ Technikos skyriaus vedėjas, vėliau Lietuvos TSR žurnalistų sąjungos kūrybinių sekcijų vedėjas, dirbo statybose, autobuso vairuotoju, miško sakintoju. 1985–1988 m. – žurnalo „Jaunimo gretos“ skyriaus vedėjas, 1988–1990 m. savaitraščio „Atgimimas“ faktiškasis vyriausiasis redaktorius, bendrovės „Atgimimas“ direktorius, 1990–1992 m. – leidinio „Vilniaus laikraštis“ redaktorius, nuo 1992 m. – leidyklos „Vilniaus laikraštis“ savininkas ir vyriausiasis redaktorius.  Iki 2008 m. dirbo įvairiose redakcijose ir leidyklose, leidinių „Respublika“, „Veidas“ redakcijose, rengė laidas „Laisvosios Europos radijui“, „Užupio radijui“Transliacijas Vilniuje pradėjo „Užupio radijas“.

 Leidyba 
Subūrė redakcijų kolektyvus bei įkūrė periodinių leidinių Vilniuje, Kaune, Utenoje, Molėtuose: „Vilniaus laikraštis“, „Pirmadienis“, „Kauno pirmadienis“, „Turizmas ir laisvalaikis“, „BŪK“, „Kapitalas“, „Laisvės alėja“, „Tai bent“ ir kitus, Žurnalistikos enciklopedija. Vilnius, Pradai, 1977, 606 p.; Straipsniai: p. 37 – Atgimimas, savaitraštis; p. 76 – BŪK savaitraštis; p. 260 – „Laisvės Alėja„, mėnraštis; p. 390 – „Pirmadienis“, savaitraštis, p. 528 – „Turizmas ir laisvalaikis", dvisavaitinis laikraštis; p. 562 – Vilniaus laikraštis, savaitraštis. ISBN 9986-776-62-7 , „Molėtų žinios“, „Utenos diena“,Utenos diena  Lietuvos žurnalistų sąjungos internetinis leidinys, juos redagavo.

 Kūryba 
Rašo daugiausia politine, kultūrine, žurnalistikos analizės tematika, įskaitant ir satyros žanrą. Spausdinasi žurnaluose „Metai“, „Kultūros barai“, laikraščiuose „Respublika“, „Lietuvos žinios“, internetinėje spaudoje – „Alfa.lt“, „Bernardinai.lt“, „Balsas.lt“ ir kt.

K. Umbraso literatūrinės premijos laureatas.LNB inf.

 Visuomeninė veikla 
Aktyviai dalyvavo Lietuvos persitvarkymo sąjūdžio veikloje, pirmojo suvažiavimo delegatas, rinko žurnalistų parašus, inicijuodamas 1990 m. neeilinį Lietuvos TSR žurnalistų sąjungos suvažiavimą, kuriame ji atsiskyrė nuo TSRS žurnalistų sąjungos, pats iš nepriklausomos Lietuvos žurnalistų sąjungos pasitraukė 2005 m.LŽS vadovybė nedelsdama sustabdė Sąjungos internetinį puslapį ir sunaikino visą turinį (vėliau pradėta iš naujo). 1993 m. Lietuvos periodinės spaudos leidėjų asociacijos įkūrimo iniciatorius.

Kaip satyrinio savaitraščio „Pirmadienis“ leidėjas ir redaktorius finansavo bei paskatino aktorių R. Vilkaitį kandidatuoti į valstybės prezidento postą (1993), atstovauti neegzistuojančią Duonos valgytojų partiją, rėmė jį masiniais renginiais, informacija, reklaminiais-agitaciniais straipsniais, siekiant sušvelninti bendrą politinę įtampą rinkimų metu.Gerbiamas Remigijus Vilkaitis kelia savo kandidatūrą. Kalbėjosi J.Pocius ir V.Monis, bet užrašė V.Monis. – „Pirmadienis“, 1993, nr.1.

2018 m, sudarė ir redagavo proginį leidinį "Sąjūdžio Atgimimas", skirtą Lietuvos Persitvarkymo Sąjūdžio įkūrimo ir savaitraščio "Atgimimas" 30-mečiui bei Lietuvos nepriklausomybės akto signataro ir savaitraščio steigėjo Romualdo Ozolo atminimui.

 Šaltiniai 

 Literatūra 
 Atgimimas (sud. Birutė Vyšniauskaitė). – Vilnius: Diemedžio leidykla, 2009. – 161 p. – ISBN 978-9986-23-153-0

Kategorija:Lietuvos redaktoriai
Kategorija:Lietuvos leidėjai
Kategorija:Lietuvos žiniasklaidos vadybininkai